***απαντήσεις των ασκήσεων***

**1.** Ο Μαξ Μαρίλο είναι ένας άνθρωπος δοτικός. Προσφέρει ένα παλτό στον, μάλλον ρακοσυλλέκτη, γερο-Ιεζεκία και στη συνέχεια δίνει σοκολάτες στον ταχυδρόμο. Φαίνεται ένας άνθρωπος μυστήριος, ίσως μοναχικός, αλλά πάντως ένας άνθρωπος που του αρέσει να προσφέρει στους άλλους συνανθρώπους του και ειδικότερα σε όσους έρχεται σε επαφή καθημερινά. Μάλιστα, δεν δείχνει να ενδιαφέρεται ούτε για το γεγονός ότι θα πρέπει να επιστρέψει στο σπίτι του χωρίς να φοράει κάτι, παρ’ όλο που ο καιρός είναι πολύ άσχημος. Επίσης, ενδιαφέρεται για τα παιδιά του ταχυδρόμου, παρ’ όλο που είναι πολύ πιθανό να μην τα έχει συναντήσει ποτέ στη ζωή του και τους προσφέρει τη σοκολάτα.

**2.**

* «η ψυχή μου πρόκειται να ζήσει…»
* αν δεν σταματούσα το τραγούδι μου
* Εσένα, σε ενοχλεί το τραγούδι μου;
* Πώς θα πας, όμως, στο σπίτι σου;
* Τι κάνεις άνθρωπέ μου, με ανοιχτό το παράθυρο;
* Θα πάω με τα παιδιά στους παππούδες τους
* Να στο δώσω κάτι για τα παιδιά σου
* Έχεις πάρει δώρα στα παιδιά σου;
* Μου την έδωσε ο ντετέκτιβ για τα παιδιά μου, αλλά χαλάλι σου.

**3.**  (1) της (2) σου (3) της (4) Τη

 (5) του (6) του (7) τον (8) τον

 (9) τους (10) του (11) του (12) τον (13) του

**4.** ***Η Μαρίτσα***

***ήρωες***: η Αργυρούλα, ο αδερφός της και ο νονός Λευτέρης

***Αργυρούλα***: Δεκαοκτώ … δεκαεννιά

***αδερφός***: Τι δεκαεννιά; Ακόμα εκεί είσαι; Εγώ έχω μετρήσει τουλάχιστον είκοσι τρία πλοία!

***Αργυρούλα***: Ε, όχι και είκοσι τρία! Πες μου είκοσι να σε πιστέψω.

***αδερφός***: Ναι, ναι, τουλάχιστον είκοσι τρία.

***Αργυρούλα***: Τέλος πάντων. Ουφ! Τι μέρα κι αυτή! Παντού γύρω παγωνιά και εμείς είμαστε αναγκασμένοι να βρισκόμαστε κλεισμένοι σε ένα δωμάτιο. Ας συνέβαινε κάτι ενδιαφέρον!

***αδερφός***: Σαν τι ενδιαφέρον να συνέβαινε;

***Αργυρούλα***: Δεν ξέρω! Κάτι. Ας πούμε, ας ερχόταν κάποιος και ας μας έφερνε ένα δώρο.

 ***αδερφός***: Μακάρι, αν και το βλέπω δύσκολο. (ακούγονται χτυπήματα στην πόρτα)

 ***Λευτέρης***: Καλημέρα στα όμορφα παιδιά!

 ***Αργυρούλα***: Καλημέρα, νονέ!

 ***Λευτέρης***: Τι κάνετε; Όλα καλά;

 ***αδερφός***: Καλά είμαστε. Πού τριγυρνάς με αυτό το κρύο;

***Λευτέρης***: Ήμουν για κυνήγι.

***Αργυρούλα***: Ωχ, βρε νονέ! Τι το θέλεις το κυνήγι; Μα, να σκοτώνεις μικρά και ανυπεράσπιστα πουλάκια;

***Λευτέρης***: Δεν τα σκοτώνω πάντοτε. (ανοίγει το σακίδιό του, καθώς πλησιάζει προς την Αργυρούλα). Τι έχω εδώ;

***Αργυρούλα***: Αααα! Ένα πουλάκι!

***αδερφός***: Ένα τρυγόνι!

***Αργυρούλα***: Δεν ήξερα ότι το λένε έτσι. Πού το βρήκες νονέ;

***Λευτέρης***: Το βρήκα στο δάσος. Είχε πέσει από ένα δέντρο. Είναι άρρωστο ή μάλλον τραυματισμένο γι’ αυτό δεν μπόρεσε να πετάξει μακριά μαζί με τα άλλα πουλιά.

 ***Αργυρούλα***: Μα αυτό …. αυτό τρέμει! Δείτε πώς ανεβοκατεβαίνει το στήθος του, οι φτερούγες του είναι λίγο ανασηκωμένες.

***Λευτέρης***: Πάρ’ το, Αργυρούλα, παρ’ το να το γιατρέψεις. Είναι πληγωμένο.

***Αργυρούλα***: Θα το αγαπάω και θα το φροντίζω σαν μικρό παιδί. Αχ, νονέ, υποσχέσου μου ότι δεν θα ξαναπάς ποτέ για κυνήγι.

***οδηγίες προς τον/την εκπαιδευτικό***

 Με αυτήν την ενότητα προσεγγίζουμε μια σειρά από γραμματικά φαινόμενα, όπως οι προσωπικές και οι κτητικές αντωνυμίες και μια σειρά από γραμματειακά είδη, όπως η αφήγηση και ο θεατρικός διάλογος.

Ξεκινάμε με τη διασκευή ενός αφηγηματικού κειμένου σε θεατρικό διάλογο. Η μετατροπή αυτή είχε γίνει από τον υποφαινόμενο και τους μαθητές του στο σχολείο. Μέσα από το θεατρικό αυτό αναδεικνύεται η έννοια του αγαθού και της προσφοράς στον συνάνθρωπο.

Ακολουθεί μια αναλυτική προσέγγιση στις κτητικές και στις προσωπικές αντωνυμίες. Για τη διδασκαλία αυτού του είδους των αντωνυμιών αφενός μεν εντοπίσαμε μέσα στο κείμενο σημεία στα οποία χρησιμοποιούνται αφετέρου δε προκρίναμε ως προσφορότερη λύση την αναλυτική τους κλίση σε πίνακες. Θεωρούμε ότι ο τρόπος που παρουσιάζονται οι αντωνυμίες αυτές στο σχολικό εγχειρίδιο είναι ανεπαρκής και γι’ αυτό αποφασίσαμε να δώσουμε αναλυτικά την κλίση τους. Για την καλύτερη εξοικείωση των παιδιών με αυτές, η δεύτερη άσκηση τους ζητάει να εντοπίσουν της κτητικές αντωνυμίες στο θεατρικό και η τρίτη άσκηση να συμπληρώσουν τις προσωπικές αντωνυμίες σε ένα λαϊκό παραμύθι. Το φύλλο εργασίας ολοκληρώνεται με μια δημιουργική άσκηση στην οποία οι μαθητές και οι μαθήτριες θα πρέπει να μετατρέψουν ένα αφήγημα σε θεατρικό κείμενο. Θα πρέπει να τους τονισθεί ότι μπορούν να δώσουν την απάντησή τους κατά το «*εικός και αναγκαίον*», δηλαδή όπως φαντάζονται οι ίδιοι ότι θα πρέπει να είναι οι διάλογοι που θα έγιναν ανάμεσα στην Αργυρούλα, στο αδερφό της και στο νονό της. Ασφαλώς, θα πρέπει να αξιοποιήσουν και όσα αναφέρονται στο κείμενο και να κινηθούν μέσα στο πλαίσιο που ορίζεται από αυτό, αλλά με αυτήν την άσκηση θα θέλαμε να δούμε τα όρια της δημιουργικής σκέψης των παιδιών και να καλλιεργήσουμε κατά τρόπο ευχάριστο τη γραφή.